Ս. թ. նոյեմբերի 9-ին, ժամը 18:00-ին, Արամ Խաչատրյանի տուն-թանգարանում (հասցե` Զարոբյան 3) տեղի կունենա Արամ Խաչատրյանի ստեղծագործությունների դաշնամուրային տրիոյի համար «Փոխադրումներ» նոտաների ժողովածուի շնորհանդեսը: Փոխադրումները կատարել են Ա. Պիվազյանը և Ռ. Ասատրյանը` հարազատ մնալով բնագրերի խաչատրյանական նրբերանգներին և գեղարվեստական յուրահատկություններին: Ժողովածուն տպագրվել է «Կոմիտաս» հրատարակչությունում: Միջոցառմանը համերգային ծրագրով հանդես կգան Արմինե Գրիգորյանը (դաշնամուր), Կարեն Շահգալդյանը (ջութակ), Կարեն Քոչարյանը (թավջութակ):